
Regulament privind prestarea de către contravenienţi a activităţilor în folosul comunităţii 
CAPITOLUL I.  Dispoziţii generale 
Art.1 Dispoziţiile prezentului regulament se aplică tuturor contravenienţilor, persoane fizice, cu domiciliul pe raza comunei Vârșolț, pentru care instanţa de judecată a dispus prestarea unei activităţi în folosul comunităţii, ţinând seama de aptitudinile fizice şi psihice, precum şi de nivelul pregătirii profesionale, de la caz la caz. 
Art.2 La stabilirea conţinutului activităţii în folosul comunităţii aplicate de către instanţa de judecată care urmează să fie prestată de către contravenient se va avea în vedere pregătirea profesională şi starea sănătăţii acestuia, atestate prin acte eliberate în condțiile legii. 
CAPITOLUL II –Domeniile în care se poate presta activității în folosul comunitătii 
Art.3. Activitatea în folosul comunităţii se va presta sub îndrumarea viceprimarului comunei Vârșolț, judetul Sălaj, sau de altă persoană împuternicită de către primar prin dispozitie,  cu sprijinul postului de politie al comunei Vârșolț, dupa cum urmează :
1. Activităţi de curăţenie şi întreţinere spaţii verzi în şcoli, grădiniţa, cămine culturale, primărie şi în jurul acestora; 
1. 2. Lucrări de întreţinere şi curăţenie la baza sportivă; 
1. 3. Lucrări de zugrăveli, vopsitorie la şcoală şi alte instituţii publice.
1. 4. Colectarea selectivă a gunoiului de pe văii, acostamente,  îndepărtarea resturilor vegetale şi strângerea acestora, tăiat iarba, spini, 
1. 5. Spargerea lemnelor si stocarea lor la şcoală, grădiniță, primărie sau alte unități subordonate Consiliului local;
1. 6. Decolmatarea şanturilor, rigolelor şi canalelor de preluare a apelor pluviale din domeniul public si privat din comuna Vârșolț; 
1. 7.  Lucrări de întreţinere si reparatii a drumurilor, a  acostamentului pe lungimea străzilor, drumurilor comunale şi judeţene, aflate pe raza comunei Vârșolț;
1. 8. Măturat, curățat alei publice, precum și curătarea zăpezii  de pe căile publice, mentinerea în functiune a acestora pe timp de polei si înghet;
1. 9. Întretinerea si curătenia locurilor de joacă apartinând domeniului public al comunei Vârșolț;
1. 10. Plantarea florilor, săpat şi udat plante ornamentale, săpat cu casma pentru plantat flori, plivit flori, măturat alei din parcuri, văruit pomi şi borduri, vopsit bănci, gard sau coşuri de gunoi, pe domeniul public al comunei;
1. 11. Lucrări de salubrizare, colectarea selectivă a gunoiului, de pe străzile comunale, peturi, mase plastice, cartoane, hârtii.
1. 
CAPITOLUL III Executarea sanctiunii contraventionale a prestării unei activităti în folosul comunitătii. Drepturi si obligatii
Art.4. Prestarea unei activităţi în folosul comunităţii se dispune de către primar în executarea mandatului emis şi comunicat de instanţa de judecată împreună cu dispozitivul hotărârii. Primarul împuterniceste viceprimarul sau  altă persoană împuternicită de către primar prin dispozitie, cu supravegherea executarii activitătii respective de către contravenient.
Art. 5.  (1) Contravenientul se prezintă de îndată, dar nu mai târziu de 3 zile de la primirea mandatului de executare, la primarul unităţii administrativ-teritoriale al comunei Vârșolț în a cărei rază îşi are domiciliul sau reşedinţa, pentru luarea în evidenţă şi executarea sancţiunii. 
	  (2) Începerea executării sancţiunii constând în prestarea unei activităţi în folosul comunităţii se face în cel mult 5 zile de la primirea mandatului de executare.
 Art.6. (1) În executarea mandatului, primarul comunei Vârșolț, stabileşte de îndată, conţinutul activităţii ce urmează să fie prestată de către contravenient, condiţiile în care aceasta execută sancţiunea, precum şi programul de lucru.
 (2) Identificarea locaţiilor de desfăşurare a activităţilor precum şi evaluarea calitativă a lucrărilor efectuate se vor efectua de către viceprimarul comunei sau de altă persoană împuternicită de către primar prin dispozitie.
 (3) Contravenientul va semna un angajament prin care va lua cunoştinţă despre conţinutul mandatului precum şi de programul de lucru în vederea executării numărului de ore de muncă în folosul comunităţii stabilit de către instanţa de judecată. 
(4)Viceprimarul comunei sau persoana împuternicită de către primar prin dispozitie, are obligaţia să comunice Primarului comunei situaţiile apărute pe parcursul efectuării muncii de căre contravenienţi precum şi confirmarea executării mandatului. 
Art.7. (1) D-na Pocola Voichița Florica- inspector superior din cadrul Compatimentului prestatii si servicii sociale, va efectua instructajul individual privind securitatea şi sănătatea în muncă şi P.S.I. şi  împreună cu viceprimarul comunei sau  persoana împuternicită de către primar prin dispozitie, va ţine evidenţa orelor de muncă prestate.
 (2) Uneltele şi echipamentul de protecţie necesare în vederea desfăşurării activităţilor, va fi asigurată de către contravenient . 
Art.8. (1) Sancţiunea prestării unei activităţi în folosul comunităţii se execută , pe o durată cuprinsă între 50 de ore şi 300 de ore, de maximum 3 ore/zi, iar în zilele nelucrătoare 6-8 ore/zi, în condiţiile în care este posibilă supravegherea activităţii contravenientului.
 (2) În cazul în care contravenientul are posibilitatea să execute sancţiunea în fiecare zi din cursul săptămânii, cu asigurarea supravegherii activităţii acestuia, durata maximă de lucru nu poate depăşi 8 ore/zi. 
Art.9. Supravegherea executării sancţiunii prestării unei activităţi în folosul comunităţii se asigură prin persoane împuternicite în acest sens. 
Art.10. Primarul comunei Vârșolț prin d-na Pocola Voichița-Florica – inspector superior din cadrul Compatimentului prestatii si servicii sociale va comunica instanţei emitente a mandatului de executare a sancţiunii prestării unei activităţi în folosul comunităţii data începerii executării, întreruperea executării si/sau refuzul de a executa mandatul. 
Art.11. (1) În cazul neprezentării de trei ori succesiv, nemotivat a persoanei obligate a executa sancţiunea prestării unei activităţi în folosul comunităţii se consideră întreruptă executarea sancţiunii şi se va comunica în scris judecătoriei. (2) Se consideră absenţă motivată, aceea întemeiată pe considerente medicale şi justificată cu acte doveditoare. 
Art.12. D-na Pocola Voichița-Florica – inspector superior din cadrul Compatimentului prestatii si servicii sociale sau Viceprimarul comunei va păstra evidenţa mandatelor executate, a celor aflate în executare precum şi a celor neexecutate.
 CAPITOLUL IV. Executarea sanctiunii contraventionale a prestării unei activităti în folosul comunitătii în cazul minorului
Art.13. Prestarea de activităţi în folosul comunităţii poate fi efectuată de către minorii cu vârsta cuprinsă între 16 şi 18 ani. Activitatea se prestează pe o durată cuprinsă între 25 de ore şi 150 de ore.
Art.14.(1) Minorul nu poate fi obligat la prestarea unei activităţi care comportă riscuri sau este susceptibilă să îi afecteze educaţia ori să îi dăuneze sănătăţii sau dezvoltării sale fizice, mentale, spirituale, morale sau sociale. 
(2) Dispoziţiile art. 6 şi 7 se aplică în mod corespunzător. 
Art.15.(1) Sancţiunea prestării unei activităţi în folosul comunităţii se execută după programul şcolar al contravenientului, maxim 3 ore/zi, iar în zilele nelucrătoare 6 ore/zi, în condiţiile în care este posibilă supravegherea activităţii contravenientului. 
(2) În cazul în care contravenientul minor are posibilitatea să execute sancţiunea în fiecare zi din cursul săptămânii, cu asigurarea corespunzătoare a supravegherii acestuia, durata maximă de lucru nu poate depăşi 6 ore/zi. 
CAPITOLUL V. Sanctiuni
Art.16. Primarul comunei Vârșolț, prin intermediul  D-nei Pocola Voichița-Florica – inspector superior din cadrul Compatimentului prestatii si servicii sociale sau a viceprimarului poate cere instanţei de judecată înlocuirea sancţiunii cu aceea a amenzii, în cazul în care contravenientul cu rea voinţă nu se prezintă în vederea executării sancţiunii, în condiţiile art. 21 din O.U. nr. 55/2002 actualizată.

CAPITOLUL VI.  Dispoziţii finale 
Art. 17. Prestarea activităţii în folosul comunităţii se va desfăşura cu respectarea legislaţiei privind protecţia muncii şi P.S.I. 
Art. 18. Dacă până la punerea în executare a mandatului de executare a sancţiunii prestării unei activităţi în folosul comunităţii sau dacă în timpul executării sancţiunii prestării unei activităţi în folosul comunităţii intervine o hotărâre definitivă de condamnare la o pedeapsă privativă de libertate, cu executare, sancţiunea contravenţională nu se mai execută.
 Art. 19. În completarea prezentului regulament se aplică prevederile O.G. nr. 55/2002 privind regimul juridic al sancțiunii prestării unei activităti în folosul comunitătii.

